Remember Me (קוקו)

Remember Me (בעברית: זכרי אותי), הוא שיר מתוך הסרט "קוקו" שנכתב על ידי קריסטן אנדרסון-לופז ורוברט לופז. בסרט, השיר בוצע בידי הדמויות ארנסטו דה לה קרוז, הקטור, מיגל ומאמא קוקו אשר אותם מדבבים במקור בנג'מין בראט, גאל גרסיה ברנאל, אנתוני גונזלס ואנה אופליה מורגינה, ובגרסה העברית אסף פריינטא, גילן שחף, עומר חובי ודינה דורון. השיר זכה בפרס אוסקר לשיר המקורי הטוב ביותר בטקס פרסי אוסקר ה-90, וכן היה גם זכייתם השנייה באוסקר עבור היוצרים רוברט וקריסטין לופז, לאחר השיר "Let It Go" בשנת 2013.

כמו כן בסוף כותרות הסרט השיר מושר בגרסת פופ בידי מיגל. כמו כן קרלוס ריברה הקליט גרסה לשיר בשם "Recuérdame" לגרסה הספרדית של האלבום.

תוכן 
השיר בוצע מספר פעמים בסרט. בתחילה השיר בוצע על ידי ארנסטו דה לה קרוז (בנג'מין בראט) שביצע הופעה ענקית מול קהל לפני שנפל עליו הפעמון, בהמשך השיר בוצע על ידי הקטור (גאל גרסיה ברנאל) ששר שיר ערש לבתו הקטנה קוקו המתואר כפלאשבק ולבסוף השיר בוצע על ידי מיגל (אנתוני גונזלס) למאמא קוקו שהוא מזכיר לה את אביה ומאמא קוקו (אנה אופליה מורגינה) נזכרת באביה ומצטרפת אליו לשירה.

קישורים חיצוניים

 ביצוע השיר באנגלית, בביצוע מיגל באתר יוטיוב

שירי 2017
שירי מיגל
שירי פיקסאר
שירים באנגלית
שירים מסרטי קולנוע
שירים על מוות
בלדות
זוכי אוסקר: השיר המקורי הטוב
סינגלים בהוצאת וולט דיסני רקורדס